Operatsioon Moked

Operatsioon Moked (heebrea keeles מבצע מוקד, Mivtza Moked; ehk Operatsioon Fookus, vahel Siinai õhulöök) oli Iisraeli õhurünnak kuuepäevase sõja alguses aastal 1967. Kindralmajor Mordechai Hodi juhitud Iisraeli õhuväe rünnak algas 5. juunil 1967 kell 07.45 ning sellega hävitati enamik Egiptuse õhuväest. Sellele järgnesid Süüria ja Jordaania õhuvägede löögid Iisraelile, pärast mida pommitas Iisrael lennubaase ka Süürias ja Jordaanias. Pealelõunaks olid Egiptuse, Jordaania ja Süüria õhuväed, kokku ligi 450 lennukit, sisuliselt hävitatud. Lisaks tehti kogu kuuepäevase sõja ajaks kasutuskõlbmatuks 18 Egiptuse lennuvälja. Operatsiooni Moked peetakse üheks ajaloo edukaimaks õhukampaaniaks.

Allikad

Danni Shalom, Like A Bolt Out of the Blue: How the Arab Airforces were destroyed in the Six-Day War, BAVIR – Aviation Publications, 2002, 650 pages, hardcover.
Oren, Michael B. Six Days of War: June 1967 and the Making of the Modern Middle East  New York: Oxford University Press, 2002.
Samuel M. Katz Israel's Air Force; The Power Series. Motorbooks International Publishers & Wholesalers, Osceola, WI. 1991.

Välislingid
Iisraeli õhuväe koduleht – Kuuepäevane sõda
 Operatsioon Moked: Võidukas õhulöök

Kategooria:1967
Kategooria:Iisraeli ajalugu
Kategooria:Jordaania ajalugu
Kategooria:Egiptuse ajalugu
Kategooria:Süüria ajalugu
Kategooria:Sõjalised operatsioonid
Kategooria:Lahingud